**SPRENDIMAS**

**DĖL MOLĖTŲ RAJONO SAVIVALDYBĖS garbės pilietės vardo SUTEIKIMO Malvinai Šokelytei-valeikienei**

2018 m. sausio d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 45 punktu, Molėtų rajono savivaldybės garbės piliečio vardo teikimo nuostatų, patvirtintų Molėtų rajono savivaldybės tarybos 2013 m. rugpjūčio 22 d. sprendimu Nr. B1-127 „Dėl Molėtų rajono savivaldybės garbės piliečio vardo, Padėkos ženklo ir Padėkos rašto teikimo nuostatų patvirtinimo“, 9 ir 10 punktais ir atsižvelgdama į Molėtų krašto muziejaus 2018-01-10 siūlymą Nr. R1-7 (1.5) „Dėl garbės piliečio vardo suteikimo“,

Molėtų rajono savivaldybės taryba n u s p r e n d ž i a:

1. Už nuopelnus Lietuvos valstybei nepriklausomybės kovose ir jos įtvirtinimo darbuose, lietuvybės puoselėjimą Giedraičiuose, aktyvią patriotinę, pedagoginę, visuomeninę ir humanitarinę veiklą, bei itin svarų indėlį kuriant Molėtų krašto gyventojų kultūrinę, socialinę ir dvasinę gerovę, suteikti Molėtų rajono savivaldybės garbės pilietės vardą ilgametei pedagogei, visuomenės veikėjai, Vyčio kryžiaus ordino kavalierei Malvinai Šokelytei-Valeikienei (po mirties).

2. Molėtų rajono savivaldybės garbės pilietės apdovanojimą įteikti jos artimiausiems giminaičiams 2018 m. vasario 16-ąją – Lietuvos valstybės atkūrimo dienos ir valstybės šimtmečio minėjimo renginyje.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras |  |